**ΕΝΟΤΗΤΑ 3**

**ΣΥΝΔΕΣΗ ΠΡΟΤΑΣΕΩΝ – ΘΕΩΡΙΑ ΚΑΙ ΑΣΚΗΣΕΙΣ**

**1. Παρατακτική σύνδεση**

α. Ασύνδετη παράταξη ή ασύνδετο σχήμα

Είναι ο αρχικός και απλοϊκός τρόπος σύνδεσης όμοιων προτάσεων ή όρων. Κατ’ αυτόν τα συνδεόμενα μέρη διαδέχονται χωρίς κανένα μεταξύ τους σύνδεσμο το ένα το άλλο και χωρίζονται με κόμμα.

β. Παρατακτική σύνδεση ή παράταξη

Είναι η σύνδεση κατά την οποία παρατάσσουμε ισοδύναμες προτάσεις ή όρους, δηλ. τοποθετούμε το ένα μέρος δίπλα στο άλλο, έτσι που τα συνδεόμενα μέρη διατηρούν την αυτοτέλεια τους. Η σύνδεση αυτή διακρίνεται σε συμπλεκτική, διαζευκτική, αντιθετική, συμπερασματική και αιτιολογική με τους αντίστοιχους η καθεμιά συνδέσμους (βλ. παρακάτω)

**2. Υποτακτική σύνδεση ή υπόταξη**

Είναι η εσωτερική –λογική μορφή σύνδεσης ανόμοιων προτάσεων, κατά την οποία μια δευτερεύουσα πρόταση υποτάσσεται σε μια άλλη, κύρια ή δευτερεύουσα, για να τη συμπληρώσει ή να την προσδιορίσει ονοματικά ή επιρρηματικά. (η υπόταξη επιτρέπει την ελεύθερη σειρά των προτάσεων μέσα στο λόγο, ενώ στην παράταξη δεν είναι δυνατό να αντιστραφεί η σειρά τους χωρίς να τροποποιηθεί η σημασία του νοήματος).

Σύνδεσμοι παρατακτικοί:

1. Συμπλεκτικοί: τέ, καί, οὔτε, μήτε, οὐδέ, μηδέ.

2. Αντιθετικοί: μέν, δέ, ἀλλά, ὅμως, καίτοι, μήν (=όμως), καὶμὴν,ἀλλά μην

3. Διαχωριστικοί ή διαζευκτικοί: ἤ, ἤτοι, εἴτε, ἐάντε, ἄντε, ἤντε

4. Συμπερασματικοί: οὖν, ἄρα, δή, γοῦν, τοίνυν, οὔκουν, οὐκοῦν, τοι-γάρτοι5.Αιτιολογικοί: γάρ.Σύνδεσμοι υποτακτικοί:

1. Ειδικοί: ὅτι,ὡς.

2. Ενδοιαστικοί: μἠ, μἠ οὐ

3. Αιτιολογικοί: ὡς, ὅτι, διότι, ἐπεί, ἐπειδή

4. Τελικοί: ἵνα, ὅπως, ὡς

5. Παραχωρητικοί: εἰ καί, ἂν καί, και εἰ, καὶ ἄν, οὐδ ́ἐάν, μηδ ́ἐάν.

6. Υποθετικοί: εἰ, ἐάν, ἄν, ἤν

7. Χρονικοί: ὡς, ὅτε, ὁπότε, ἐπεί, ἐπειδή, ἄχρι, μέχρι, ἕως, ἔστε, ἠνίκα, πρίν.

**Ασκήσεις**

**1.** Να βρείτε ποιες προτάσεις συνδέονται κατά παράταξη και ποιες καθ' υπόταξη στις εξής φράσεις:

α) Φαλῖνος ἐγέλασε καὶ εἶπε.

β) Ἡ γῆ πάντα φύει τε καὶ τρέφει.

γ) Ἡγεῖτο μὲν Χειρίσοφος, ὠπισθοφυλάκει δὲ Ξενοφῶν.

δ) Ὁρᾷς, ὦ Ἱππία, ὅτι ἐγὼ ἀληθῆ λέγω.

ε) Κύνας τρέφομεν, ἵνα φυλάττωσι τὰς οἰκίας.

στ) Οὕτω ἰσχυρόν ἐστιν ἡ άλήθεια, ὥστε πάντων ἐπικρατεῖ.

ζ) Εἰ ἄλλως γιγνώσκεις, δίδασκε.

**2.** Στις παρακάτω φράσεις να εντοπίσετε τις λέξεις που εισάγουν δευτερεύουσες προτάσεις:

α) Ἐξωστράκισαν τὸν Κίμωνα, ἵνα αὐτοῦ μὴ ἀκούσειαν τῆς φωνῆς.

β) Πρωταγόρας ἐρῷτα, εἰ οὐκ αἰσχύνομαι τἀγαθὰ δεινὰ καλῶν.

γ) Ἐγὼ γὰρ Ἀθηναίους, ὥσπερ καῖ οἱ ἄλλοι Ἕλληνες λέγουσι, λέγω σοφοὺς εἶναι.

δ) Οὕτως ὠργίσθησαν οἱ βουλευταὶ αὐτοῖς, ὥστε ἔλεγόν τινες τῶν ῥητόρων ὡς άκρίτους χρὴ τοῖς ἔνδεκα παραδοῦναι.

ε) Ἀνάγκη οὖν, εἰ καὶ μὴ δεινὸς πρὸς τοῦτο πέφυκα, βοηθεῖν τῷ πατρί.

στ) Φοβοῦμαι μὴ πάθωμεν ταῦτα.

ζ) Εἴ εἰσι βωμοί, εἰσὶ καὶ θεοί.

η) Πονηρός ἐστιν οὗτος, διότι καταψεύδεται τῶν προγόνων ὡς ἀχαρίστων.